CELEX: 32007D0330
Language: sl
Date: 2007-05-04 00:00:00
Title: 2007/330/ES: Odločba Komisije z dne 4. maja 2007 o odpravi prepovedi pretoka nekaterih proizvodov živalskega izvora na otoku Ciper v skladu z Uredbo Sveta (ES) št. 866/2004 in določitvi pogojev za pretok teh proizvodov (notificirano pod dokumentarno številko C(2007) 1911)( Besedilo velja za EGP).

12.5.2007   
            
            
               SL
            
            
               Uradni list Evropske unije
            
            
               L 123/30
            
         
      ODLOČBA KOMISIJE
   
   z dne 4. maja 2007
   o odpravi prepovedi pretoka nekaterih proizvodov živalskega izvora na otoku Ciper v skladu z Uredbo Sveta (ES) št. 866/2004 in določitvi pogojev za pretok teh proizvodov
   (notificirano pod dokumentarno številko C(2007) 1911)
   (Besedilo velja za EGP)
   (2007/330/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 866/2004 z dne 29. aprila 2004 o režimu na podlagi člena 2 Protokola št. 10 k Aktu o pristopu (1) in zlasti člena 4(9) Uredbe,
   ob upoštevanju naslednjega:
   
               (1)
            
            
               Do ponovne združitve Cipra člen 1(1) Protokola št. 10 k Aktu o pristopu začasno odloži uporabo pravnega reda Skupnosti na tistih območjih Republike Ciper, ki niso pod dejanskim nadzorom Vlade Republike Ciper.
            
         
               (2)
            
            
               Iz razlogov, povezanih z javnim zdravjem in zdravstvenim varstvom živali, Uredba (ES) št. 866/2004 prepoveduje pretok živalskih proizvodov čez mejo s tistih območij Republike Ciper, ki niso pod dejanskim nadzorom Vlade Republike Ciper, na območja, ki so pod nadzorom te vlade.
            
         
               (3)
            
            
               Najprej in glede na proizvodnjo na območjih Republike Ciper, ki niso pod dejanskim nadzorom Vlade Republike Ciper, se prepovedi lahko odpravijo za sveže ribe in med.
            
         
               (4)
            
            
               Treba je zagotoviti, da javno zdravje in zdravstveno varstvo živali z odpravo prepovedi nista ogrožena. Zagotoviti je treba tudi varnost živil v skladu z Uredbo Komisije (ES) št. 1480/2004 (2) o konkretnih predpisih za blago, ki prihaja z območij Republike Ciper, ki niso pod dejanskim nadzorom Vlade Republike Ciper, na območja Republike Ciper, na katerih izvaja vlada dejanski nadzor. V skladu s tem morajo za trgovino z zadevnimi proizvodi veljati nekateri pogoji.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Prepoved v skladu s členom 4(9) Uredbe (ES) št. 866/2004 o pretoku živalskih proizvodov čez mejo s tistih območij Republike Ciper, ki niso pod dejanskim nadzorom Vlade Republike Ciper, na območja, ki so pod nadzorom te vlade, se ne uporablja več za živalske proizvode, navedene v prilogah I in II te odločbe.
   Za trgovino s temi proizvodi veljajo pogoji, določeni v ustrezni Prilogi.
   Člen 2
   Ta odločba je naslovljena na države članice.
   
      V Bruslju, 4. maja 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 161, 30.4.2004, str. 128. Uredba, kakor je bila nazadnje spremenjena z Uredbo Komisije (ES) št. 1283/2005 (UL L 203, 4.8.2005, str. 8).
   
      (2)  UL L 272, 20.8.2004, str. 3.
   
      PRILOGA I
      Sveže ribe
      A.   Proizvod živalskega izvora: Sveže ribe
      B.   Pogoji
      
                  1.
               
               
                  Sveže ribe morajo biti iztovorjene neposredno s krovov ribiških plovil, na katerih so bili ulovi shranjeni manj kot 24 ur. Ta ribiška plovila morajo delovati v skladu z zahtevami iz poglavij I(I)A in II dela VIII Priloge III k Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1).
                  Neodvisni strokovnjaki, ki jih je imenovala Komisija, morajo pregledati plovila in Komisiji predložiti seznam ustreznih plovil. Komisija predloži ta seznam pristojnemu veterinarskemu organu Republike Ciper in ga objavi na svoji spletni strani.
               
            
                  2.
               
               
                  Vsako pošiljko svežih rib mora spremljati dokument, izdan v skladu s členom 2 Uredbe (ES) št. 1480/2004. Ta dokument mora izdati Gospodarska zbornica ciprskih Turkov, ki jo v ta namen pravilno pooblasti Komisija v soglasju z Vlado Republike Ciper, ali drug ustrezen organ, ki je pooblaščen v soglasju z Vlado Republike Ciper. Navedeni dokument mora biti izdan v skladu s postopkom, določenim v členu 4(5) in (6) Uredbe (ES) št. 866/2004 in mora navesti, da so ribe iztovorjene neposredno s krovov ribiških plovil, ki so na seznamu ustreznih plovil iz točke 1, ki bo ustrezno predložen.
               
            
                  3.
               
               
                  Sveže ribe morajo biti namenjene prodaji na drobno, restavracijam ali neposredni prodaji potrošnikom.
               
            
         (1)  UL L 139, 30.4.2004, str. 55.
   
   
      PRILOGA II
      Med za prehrano ljudi
      A.   Proizvod živalskega izvora: Med za prehrano ljudi
      B.   Pogoji
      
                  1.
               
               
                  Med morajo v celoti proizvajati proizvajalci z bivališčem na tistih območjih Republike Ciper, ki niso pod dejanskim nadzorom Vlade Republike Ciper.
               
            
                  2.
               
               
                  Med se mora prevažati
                  
                              (a)
                           
                           
                              v razsutem stanju; ali
                           
                        
                              (b)
                           
                           
                              pakiran za trg v posameznih posodah, v katere ga polnijo za to opremljena podjetja v skladu s poglavjem II dela A Priloge I k Uredbi (ES) št. 852/2004 Evropskega parlamenta in Sveta z dne 29. aprila 2004 o higieni živil (1).
                           
                        
            
                  3.
               
               
                  Vsako pošiljko medu mora spremljati dokument, izdan v skladu s členom 2 Uredbe (ES) št. 1480/2004. Ta dokument mora izdati Gospodarska zbornica ciprskih Turkov, ki jo v ta namen pravilno pooblasti Komisija v soglasju z Vlado Republike Ciper, ali drug ustrezen organ, ki je pooblaščen v soglasju z Vlado Republike Ciper. Ta dokument mora biti izdan v skladu s postopkom, določenim v členu 4(5) in (6) Uredbe (ES) št. 866/2004 in mora navesti, da med izpolnjuje pogoje iz točke 1.
               
            
                  4.
               
               
                  Preden se lahko začne trgovina z medom, morajo neodvisni strokovnjaki, ki jih je imenovala Komisija, v proizvodni verigi vzeti 10 vzorcev medu, jih analizirati in rezultate analize posredovati Komisiji. Komisija predloži rezultate analize pristojnemu veterinarskemu organu Republike Ciper in jih objavi na svoji spletni strani.
                  Analize se morajo izvajati v odobrenem laboratoriju, kot je določeno v členu 2(f) Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS ter odločb 89/187/EGS in 91/664/EGS (2). Vzorce za testiranje je treba razdeliti:
                  
                              (a)
                           
                           
                              pri šestih vzorcih je treba testirati prisotnost antibiotikov (skupina B1), karbamatov in piretroidov (skupina B2: snovi za premagovanje parazitov);
                           
                        
                              (b)
                           
                           
                              pri štirih vzorcih je treba testirati prisotnost pesticidov (skupina B3a za organske klorove spojine, skupina B3b za organske fosforjeve spojine) in težke kovine (skupina B3c).
                           
                        
            
                  5.
               
               
                  Vzorčenje in analize, navedene v točki 4, je treba ponoviti vsako leto.
               
            
                  6.
               
               
                  Za pretok medu v skladu s to odločbo veljajo zahteve, določene v Direktivi Sveta 2001/110/ES z dne 20. decembra 2001 o medu (3).
               
            
         (1)  UL L 139, 30.4.2004, str. 1.
      
         (2)  UL L 125, 23.5.1996, str. 10.
      
         (3)  UL L 10, 12.1.2002, str. 47.